Na podlagi 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb) in 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215), [54/22](http://www.uradni-list.si/1/objava.jsp?sop=2022-01-1186) – ZUPŠ-1, [114/23](http://www.uradni-list.si/1/objava.jsp?sop=2023-01-3325) in [136/23](http://www.uradni-list.si/1/objava.jsp?sop=2023-01-4287) – ZIUZDS) **Urad Vlade Republike Slovenije za informacijsko varnost**, Ul. gledališča BTC 2, 1000 Ljubljana, objavlja prosto uradniško delovno mesto za določen čas, in sicer:

**SVETOVALEC** (šifra DM 10005) v Službi za splošne zadeve v Uradu Vlade RS za informacijsko varnost za opravljanje nalog na projektu ATLANTIS.

Delovno razmerje bo sklenjeno za določen čas, predvidoma do 30.9.2025, oz. do zaključka projekta, za izvajanje nalog na projektu »ATLANTIS- v okviru programa »HORIZON-CL3-2021-INFRA-01« z možnostjo podaljšanja zaposlitve na drugih projektih.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja)
* 7 mesecev delovnih izkušenj,
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

Naloge delovnega mesta so naslednje:

* pomoč pri pripravi osnutkov predpisov in drugih zahtevnejših gradiv;
* zbiranje, urejanje in priprava podatkov za oblikovanje zahtevnejših gradiv;
* samostojno oblikovanje manj zahtevnih gradiv s predlogi ukrepov;
* vodenje in odločanje v zahtevnih upravnih postopkih na prvi stopnji;
* opravljanje drugih upravnih nalog podobne zahtevnosti.

Na tem delovnem mestu se opravljajo tudi druge naloge, in sicer:

* izvajanje finančnih operacij v okviru projekta ATLANTIS
* sodelovanje pri zagotavljanju potrebnih vsebin za načrtovanje, analize, opomnike in poročila o izvajanju projektov sofinanciranih iz EU in drugih sredstev s finančnega vidika

**Prednost pri izbiri bodo imeli kandidati z znanjem na področju poznavanja javnih financ in uporabe sistema Mferac.**

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s pisnim oziroma praktičnim preverjanjem kandidatovega znanja, v kolikor bo to potrebno.

Izbrani kandidat na delovnem mestu svetovalec ne bo imenovan v naziv, se mu pa bodo skladno s prvim odstavkom 73. člena Zakona o javnih uslužbencih določile pravice in obveznosti glede na naziv svetovalec III. Z izbranim kandidatom bo sklenjeno delovno razmerje za določen čas do 30. 9. 2025 oziroma do konca trajanja projekta ATLANTIS z možnostjo podaljšanja zaposlitve na drugih projektih, s polnim delovnim časom.

Delovno razmerje prične z datumom, ko bodo sredstva zagotovljena na proračunski postavki PP 221008 Centralizirani in drugi programi EU URSIV v okviru potrjenega projekta ATLANTIS Improved resilience of Critical Infratsructures AgainsT LArge scale transNational and sysTemic rISks-Izboljšana odpornost kritičnih infrastruktur proti obsežnim transnacionalnim in sistemskim tveganjem, ki je uvrščen v veljavni Načrt razvojnih programov 2025-2027.

Izbrani kandidat bo delo opravljal v prostorih Urada Republike Slovenije za informacijsko varnost, na naslovu Kidričeva ulica 46, Koper.

Kandidat vloži prijavo v pisni obliki na priloženem obrazcu "Prijava za DM 10005 –svetovalec v Službi za splošne zadeve, št. zadeve 110-14/2025-1544, ki jo pošlje v zaprti ovojnici z označbo »za prosto delovno mesto svetovalec DM10005- s sklicem na št. zadeve: 110-14/2025-1544« na naslov: Urad Vlade RS za informacijsko varnost, Ulica gledališča BTC 2, 1000 Koper, in sicer **v roku 8 (osem) dni po objavi** na osrednjem spletnem mestu državne uprave GOV.SI, [**https://www.gov.si/zbirke/delovna-mesta/**](https://www.gov.si/zbirke/delovna-mesta/) in na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: [gp.uiv@gov.si](mailto:gp.uiv@gov.si) pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o delovnem področju in o izvedbi javne objave: Katja Ferfila, Služba za splošne zadeve, tel. št. 070 952 921 vsak delavnik od 10:00 do 11:00 ure.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.

dr. Uroš Svete

direktor